CELEX: 32008R0400
Language: da
Date: 2008-05-05 00:00:00
Title: Kommissionens forordning (EF) nr. 400/2008 af 5. maj 2008 om 95. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban

6.5.2008   
            
            
               DA
            
            
               Den Europæiske Unions Tidende
            
            
               L 118/14
            
         
      KOMMISSIONENS FORORDNING (EF) Nr. 400/2008
   af 5. maj 2008
   om 95. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (1), særlig artikel 7, stk. 1, første led, og
   ud fra følgende betragtninger:
   
               (1)
            
            
               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.
            
         
               (2)
            
            
               Sanktionskomitéen under FN’s Sikkerhedsråd besluttede den 21. april 2008 at ændre listen over de personer, grupper og enheder, over for hvem indefrysningen af pengemidler og økonomiske ressourcer skal gælde. Bilag I bør derfor ændres i overensstemmelse hermed.
            
         
               (3)
            
            
               For at sikre, at foranstaltningerne i denne forordning er effektive, bør denne forordning træde i kraft øjeblikkeligt —
            
         UDSTEDT FØLGENDE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. maj 2008.
      
         
            På Kommissionens vegne
         
         Eneko LANDÁBURU
         
         
            Generaldirektør for eksterne forbindelser
         
      
   
   
      (1)  EFT L 139 af 29.5.2002, s. 9. Senest ændret ved Kommissionens forordning (EF) nr. 374/2008 (EUT L 113 af 25.4.2008, s. 15).
   
      BILAG
      I bilag I til forordning (EF) nr. 881/2002 foretages følgende ændringer:
      Følgende punkter indsættes under overskriften »Fysiske personer«:
      
         
                     »(1)
                  
                  
                     Suhayl Fatilloevich Buranov (alias Suhayl Fatilloyevich Buranov). Navn skrevet med oprindeligt alfabet: Бypaнов Сухайл Фатиллоевич. Adresse: Massiv Kara-Su-6, building 12, apt. 59, Tashkent, Usbekistan. Fødselsdato: 1983. Fødested: Tashkent, Usbekistan. Nationalitet: usbekisk. Andre oplysninger: (a) en af lederne af Islamic Jihad Group; (b) har fået specialuddannelse i miner og sprængstoffer i Al-Qaida-lejren i Khost-provinsen; (c) har deltaget i militære operationer i Afghanistan og Pakistan på Talibans side; (d) var en af tilrettelæggerne af terroristattentaterne i Usbekistan i 2004; (e) der blev anlagt straffesag mod ham i 2000 i henhold til følgende artikler i Republikken Usbekistans straffelov: artikel 159, del 3 (attentat mod Republikken Usbekistans forfatningsorden), og artikel 248 (ulovlig besiddelse af våben, ammunition, sprængstoffer eller eksplosive anordninger; (f) der er udstedt en arrestordre på ham.
                  
               
                     (2)
                  
                  
                     Najmiddin Kamolitdinovich Jalolov. Navn skrevet med oprindeligt alfabet: Жалолов Ηажмиддин Камолитдинович. Adresse: S. Jalilov Street 14, Khartu, Andijan-regionen, Usbekistan. Fødselsdato: 1972. Fødested: Andijan-regionen, Usbekistan. Nationalitet: Usbekisk. Andre oplysninger: (a) en af lederne af Islamic Jihad Group; (b) har fået specialuddannelse i miner og sprængstoffer i Al-Qaida-lejre; (c) har deltaget i militære operationer i Afghanistan og Pakistan på Talibans side; (d) var en af tilrettelæggerne af terroristattentaterne i Usbekistan i 1999 og 2004; (e) der blev anlagt straffesag mod ham i marts 1999 i henhold til følgende artikler i Republikken Usbekistans straffelov: artikel 154 (lejesoldat), 155 (terrorisme), 156 (tilskyndelse til etnisk had, racehad eller religiøst had), artikel 159 (attentat mod Usbekistans forfatningsorden), artikel 242 (organisering af kriminelle grupper) og artikel 244 (manglende anmeldelse af forbrydelser eller hemmeligholdelse heraf); (f) der er udstedt en arrestordre på ham.«